CELEX: C2005/217/104
Language: hu
Date: 2005-09-03 00:00:00
Title: T-248/05. sz. ügy: Az MP Temporärpersonal GmbH által a Belső Piaci Harmonizációs Hivatal (védjegyek és formatervezési minták) (OHIM) ellen 2005. július 1-jén benyújtott kereset

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/49
            
         Az MP Temporärpersonal GmbH által a Belső Piaci Harmonizációs Hivatal (védjegyek és formatervezési minták) (OHIM) ellen 2005. július 1-jén benyújtott kereset
   (T-248/05. sz. ügy)
   (2005/C 217/104)
   A keresetlevél nyelve: angol
   Az MP Temporärpersonal GmbH (székhelye: Graz [Ausztria], képviseli: M. Ciresa ügyvéd) 2005. július 1-jén keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Manpower Inc (székhelye: Milwaukee, Wisconsin [Egyesült Államok]) is félként vett részt a fellebbezési tanács előtt folyó eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM negyedik fellebbezési tanácsának 2005. április 5-i határozatát (R 124/2004-4. sz. ügy),
            
         
               —
            
            
               kötelezze az OHIM-ot a költségek viselésére.
            
         Jogalapok és fontosabb érvek
   
               A törlés iránti kérelemmel érintett közösségi védjegy:
            
            
               Az I.T.@MANPOWER szóvédjegy a 9., 16., 35., 38., 41. és 42. osztályba tartozó áruk és szolgáltatások vonatkozásában –lajstromszám: 861 559.
            
         
               A közösségi védjegy jogosultja:
            
            
               Manpower Inc.
            
         
               A közösségi védjegy törlését kérelmező:
            
            
               MP Temporärpersonal GmbH
            
         
               A törlés iránti kérelemben indokai:
            
            
               A 40/94 rendelet 7. cikke (1) bekezdésének b), c), d) és g) pontjával együtt olvasott 51. cikke (1) bekezdésének a) pontja.
            
         
               A törlési osztály határozata:
            
            
               A törlés iránti kérelem elutasítása.
            
         
               A fellebbezési tanács határozata:
            
            
               A fellebbezés elutasítása.
            
         
               Jogalapok:
            
            
               A 40/94 rendelet 7. cikke (1) bekezdésének b), c), d) és g) pontjának megsértése.